સોશિયલ મીડિયા એટલે સામાજિક પ્રસારણ, પહેલા ફક્ત પ્રેસ મીડિયા હતું પછી ઇલેક્ટ્રીક મીડિયા આવ્યું ત્યારબાદ ફેસબુક વ્હૉટ્‌સ એપ અને અન્ય સોશિયલ મીડિયા ના પ્લેટફોર્મ શરૂ થયા આ સોશિયલ મીડિયાના કેટલાક ખાસ લાભ અને ગેરલાભ પણ છે જેમકે પહેલા તમારા ગામના સમાચારો કોઈ પ્રેસ ના પ્રતિનિધિ વતી જ આવતા અને આજે હવે પરિસ્થિતિ તમે જોઈ શકશો કે દરેક વ્યક્તિ એક નાની અમથી બાબતને પણ સોશિયલ મીડિયામાં કટાક્ષ કરી ને કે વિડિયો અપલોડ કરીને અથવા મારા જેવા લાંબા લખાણો લખીને લોકો સુધી પહોંચાડી દે છે મતલબ કે આજે દુનિયાના કોઈપણ ખૂણા ઉપર ની બનેલી બાબતને એક દિવસ સુધીમાં તો આખી દુનિયામાં પ્રચારિત કરી દે છે અને તમે ના જોઈ હોય કે ના સાંભળી હોય એવી અકલ્પનીય બાબતો ના વિડિયો તમને જોવા મલી જાય છે આ ઉપરાંત સોશિયલ મીડિયા થકી એક બાબત એ પણ બને છે કે સમાજમાં એક પ્રકારના કોઈપણ મુદ્દા ઉપર જાગૃતિ ફેલાવવાનું મોટુ પ્લેટફોર્મ બને છે તેના ગેરફાયદાઓ પણ છે કે તેમાં પીરસાયેલી સામગ્રી બધી જ સાચી નથી હોતી ખાસ કરીને રાજકીય પક્ષોની પોસ્ટમાં એકબીજાને નીચા બતાવવાની બાબતે લગભગ ખોટી માહિતી આપવામાં આવે છે અને લોકોને ગેરમાર્ગે દોરવામાં આવે છે.